ΟΜΗΡΟΥ ΙΛΙΑΔΑ

Γενική θεώρηση

**Στόχοι**: οι μαθητές:

να διαμορφώσουν μια συνολική εικόνα του έργου

να προσλάβουν τα αντιπολεμικά και ανθρωπιστικά μηνύματα της *Ιλιάδας*, ενός πολεμικού έπους.

### Ερωτήσεις

**1**. Τι είδους έργο είναι η *Ιλιάδα*. (ηρωικό έπος)

**2**. Ποιος τη συνέθεσε, πότε έζησε και ποιο ήταν το επάγγελμά του.

**3**. Ποιο είναι το θέμα και ποιο το περιεχόμενο της *Ιλιάδας*.

4. Ποια είναι η δομή της *Ιλιάδας*. (in medias res)

**5**. Ποιος είναι ο άξονας δράσης της *Ιλιάδας*. (η οργή του Αχιλλέα: α) με τη μορφή του θυμού και β) με τη μορφή της εκδικητικής μανίας)

**6**. Πώς εξελίσσεται η πλοκή του μύθου.

(Α – Η: → εκδήλωση του θυμού του Αχιλλέα – ήρωες-αιτία-στιγμιότυπα του πολέμου

Θ – Χ: → κυρίως δράση → νίκες των Τρώων-δικαίωση του Αχιλλέα-εκδίκηση για τον θάνατο του

Ψ – Ω: → ύφεση και της δράσης και της ψυχολογίας του ήρωα φίλου του)

**7**. Πόσες μέρες διαρκεί η δράση της *Ιλιάδας*. (51 μέρες)

**8**. Ποιες αφηγηματικές τεχνικές, αφηγηματικούς και εκφραστικούς τρόπους χρησιμοποιεί ο ποιητής.

(αφηγηματικές τεχνικές: χρονογραφική αφήγηση, αναδρομική, εγκιβωτισμός – διαστολή και συστολή του χρόνου – προοικονομία, προειδοποίηση, επιβράδυνση, – επική ειρωνεία

αφηγηματικοί τρόποι: 3ο πρόσωπη αφήγηση, 1ο πρόσωπη αφήγηση, διάλογος, μονόλογος, περιγραφή

εκφραστικοί τρόποι: τυπικά στοιχεία: στίχοι / επίθετα / σκηνές, παρομοίωση, άστοχα ερωτήματα)

**9**. Ποιο είναι το ήθος των πρωταγωνιστών.

(Αχιλλέας: γενναίος πολεμιστής, υπεύθυνος αρχηγός, εύθικτος, αδιάλλακτος, ανελέητος, επιστήθιος φίλος, ευγενικός, ευαίσθητος

Αγαμέμνονας: εγωιστής, αυταρχικός, αυθαίρετος, γενναίος, αναγνωρίζει έμπρακτα το λάθος του

Έκτορας: γενναίος, υπεύθυνος αρχηγός, προκρίνει το χρέος στην πατρίδα έναντι της οικογένειας)

**10**. Θεολογία και ηθική της *Ιλιάδας*.

(α. επίπεδα του κόσμου: α) ανθρώπινο: τρωική πεδιάδα, καράβια Αχαιών, Τροία – β) θεϊκό: Όλυμπος, Ίδη, πεδίο της μάχης – γ) Άδης: αναφέρεται όταν ξεψυχούν οι πολεμιστές

β. ρόλος των θεών: όχι μόνο καθορίζουν τη ζωή των ανθρώπων, αλλά επεμβαίνουν και στην ανθρώπινη δράση – κυριεύονται από έντονα πάθη – είναι εξω-ηθικοί

γ. ατομική ευθύνη και ελευθερία: ο άνθρωπος είναι υπεύθυνος για τις πράξεις του – θεϊκή βούληση και ανθρώπινη απόφαση συμπίπτουν – όταν ο άνθρωπος ξεπερνά το μέτρο διαπράττει ύβρη και τιμωρείται από τους θεούς: *ύβρις-νέμεσις-τίσις*

δ. πάνω από τους θεούς στέκει η Μοίρα = ανώτερη δύναμη που προκαθορίζει τα πάντα, δεν μπορούν να την ανατρέψουν ούτε οι θεοί, γιατί τότε θα καταστρεφόταν η ισορροπία του κόσμου, θα υπήρχε αταξία / οι αποφάσεις των θεών για τους ανθρώπους κινούνται πάντα στα πλαίσια που καθορίζει η Μοίρα)

**11**. Ο πολιτισμός της *Ιλιάδας*.

(α. κοινωνική διαστρωμάτωση και πολιτική οργάνωση: βασιλιάς- αρχιστράτηγος → απόλυτη μοναρχία – ευγενείς / συμβούλιο γερόντων με συμβουλευτικό μόνο ρόλο – στρατός-λαός→ συνέλευση / δεν παίρνει αποφάσεις – δούλοι / χωρίς δικαιώματα

β. αξίες / ιδέες: ιδανικό ομηρικής εποχής → ηρωικό πνεύμα → ανδρεία, δόξα, τιμή, πατρίδα το δίκαιο τελικά επικρατεί

 η ευθύνη του ανθρώπου ο νεκρός δικαιούται σεβασμό και κηδεία αντιπολεμικά μηνύματα

γ. ήθη-έθιμα-θεσμοί: κυρίως πολεμικά: τακτικές, συνήθειες, μορφές πολέμου κ.ά., ταφικά έθιμα αλλά και ικεσία, φιλοξενία κ.ά.

δ. στοιχεία υλικού πολιτισμού: τείχη, ανάκτορα, πλοία, όπλα, σκεύη, ρούχα, υφαντική τέχνη κ.ά.)

**12**. Μήνυμα της *Ιλιάδας*. (όποιος υποστηρίζει το δίκαιο δικαιώνεται)

**13**. Ο ομηρικός ανθρωπισμός στην *Ιλιάδα*. (πολλές σκηνές ανθρωπιάς, π.χ. η συνάντηση Αχιλλέα-Πρίαμου, η συνάντηση Έκτορα-Ανδρομάχης, η μονομαχία Γλαύκου-Διομήδη)

**14**. Στάση του Ομήρου απέναντι στους ήρωές του. (αμερόληπτος)

**15**. Η *Ιλιάδα* ως πολεμικό έπος εξυμνεί την ανδρεία, τη δόξα, την τιμή, δείχνει όμως και τον πόνο και τη φρίκη του πολέμου. Σημειωτέον, αρχίζει και τελειώνει με την ικεσία ενός πατέρα που θέλει να λυτρώσει το παιδί του (του Χρύση στο Α και του Πρίαμου στο Ω)

**16**. Τι σας εντυπωσίασε ιδιαίτερα στην *Ιλιάδα* και γιατί; Ποια πρόσωπα συμπαθήσατε ή αντιπαθήσατε και γιατί; Ποια σκηνή σάς συγκίνησε περισσότερο;

**17**. Σύγκριση *Ιλιάδας*-*Οδύσσειας*.

18. Διαφορές της εποχής μας από αυτή της *Ιλιάδας*.

Βλέπε και Ανακεφαλαίωση σχολικού εγχειριδίου.